**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԿՈՂՄԻՑ ՄԱՏՈՒՑՎՈՂ ԾԱՌԱՅՈՒԹՅԱՆ ՀԱՄԱՐ ՍԱՀՄԱՆՎԱԾ ՏԵՂԱԿԱՆ ՎՃԱՐԻ ՎՃԱՐՈՒՄԻՑ ԱԶԱՏԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ**

Նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, «Տեղական տուրքերի և վճարների մասին» օրենքի 16-րդ հոդվածի և հիմք ընդունելով «ՍՕՍ-Մանկական Գյուղեր» հայկական բարեգործական հիմնադրամի ազգային տնօրենի գրությունը (մուտք՝ 2025 թվականի մարտի 14-ի N Տ-749)։ Աբովյանի համայնքապետարան է դիմել բարեգործական հիմնադրամի տնօրենը և քանի որ համայնքի կողմից մշակված քաղաքականության հիմնական ուղղություններից է՝   
Աջակցություն ցուցաբերել և իրականացնել միջոցառումներ համայնքի բնակչության խոցելի խմբերին, բազմազավակ ընտանիքներին, հաշմանդամներին ֆինանսական կամ նյութական օգնություն տրամադրելու գործում, ուստի հաշվի առնելով համայնքի ղեկավարի առաջարկությունը՝ «ՍՕՍ-Մանկական Գյուղեր» հայկական բարեգործական հիմնադրամի «Կոտայք» մասնաճյուղի 10 երեխայի համար (ցանկը կցվում է) կիրառել Հայաստանի Հանրապետության Կոտայքի մարզի Աբովյան համայնքի կողմից մատուցվող ծառայության արտոնություն՝ վճարումից ազատել Աբովյան համայնքի «Աբովյան քաղաքի  Գագիկ  Ծառուկյանի անվան  սպորտի և մշակույթի  համալիր կենտրոն» համայնքային ոչ առևտրային կազմակերպությունում գործող լողի խմբակներից օգտվելու համար։

«Աբովյան համայնքի կողմից մատուցվող ծառայության համար սահմանված տեղական վճարի վճարումից ազատելու մասին»նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
«Աբովյան համայնքի կողմից մատուցվող ծառայության համար սահմանված տեղական վճարի վճարումից ազատելու մասին» նախագծի ընդունման կապակցությամբ Աբովյան համայնքի բյուջեում ծախսերը չեն ավելանում, իսկ եկամուտները պակասում են ամսական 150 000 դրամով։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**